cyanic-selkie/wikianc huggingface dataset:
ডানিয়েল গাব্রিয়েল ফারেনহাইট
ফারেনহাইট স্কেল
ফারেনহাইট লক্ষ্য করে দেখেছেন যে, ৬০০ ডিগ্রী তাপমাত্রায় পারদ তাপে ফুটে উঠে। অন্যান্য সহকর্মীদের সাথে একত্রে কাজ করে তিনি দেখেনে যে, জলেরস্ফুটনাঙ্ক হিমাঙ্কের চেয়ে প্রায় ১৮০ ডিগ্রী বেশি। তাই তারা পানির স্ফুটনাঙ্ক এবং হিমাঙ্কের মধ্যবর্তী পার্থক্য পুরোপুরি ১৮০ ডিগ্রী ধরে ১ ডিগ্রী ফারেনহাইটের সংজ্ঞা পরিবর্তনের সিদ্ধান্ত নেন। এর ফলে নতুন সংশোধিত স্কেলে মানুষের শরীরের স্বাভাবিক তাপমাত্রা দাঁড়ায় ৯৮.৬° ফারেনহাইট, যা তার প্রকৃত স্কেল ছিল ৯৬ ডিগ্রী।
সেলসিয়াস স্কেল ব্যবহারের পূর্বে ইউরোপের সর্বত্র ফারেনহাইট স্কেল একচেটিয়াভাবে ব্যবহার করা হতো। এখনও মার্কিন যুক্তরাষ্ট্রের সাধারণ জনগণের প্রাত্যহিক সঙ্গী হিসেবে তাপমাত্রা পরিমাপের জন্যে এটি ব্যবহার করেন। পাশাপাশি বেলিজ, যুক্তরাজ্য এবং কানাডায়ও এর প্রচলন রয়েছে।
সুবাস গাজুরেল
সুবাস গাজুরেল (सुवास गजुरेल) নেপালের একজন চলচ্চিত্র পরিচালক। বিদেশী ভাষার চলচ্চিত্র বিভাগে ৭৯তম একাডেমি পুরস্কারের জন্য ২০০৬ সালে নেপালের অফিসিয়াল এন্ট্রি ছিল তার চলচ্চিত্র বাসাইন ।
ইসাবেল মার্তিনেস দে পেরোন
মারিয়া এস্তেলা মার্তিনেস কার্তাস দে পেরোন (María Estela Martínez Cartas de Perón; জন্ম ৪ঠা ফেব্রুয়ারি, ১৯৩১), যিনি ইসাবেল মার্তিনেস দে পেরোন বা ইসাবেল পেরোন নামেও পরিচিত, ১৯৭৪ থেকে ১৯৭৬ খ্রিষ্টাব্দ পর্যন্ত আর্জেন্টিনার রাষ্ট্রপতি ছিলেন। তিনি আর্জেন্টিনার সাবেক রাষ্ট্রপতি হুয়ান পেরোনের তৃতীয় স্ত্রী ছিলেন।
বিশ্বের প্রথম নারী প্রসিডেন্ট
শান্তনু মৈত্র
শান্তনু মৈত্র (জন্ম- ২২ জানুয়ারি ১৯৬৮) একজন ভারতীয় সঙ্গীত পরিচালক, যিনি হিন্দি চলচ্চিত্র জগতের জন্য সুর রচনা করেছেন । সফল ছায়াছবি ২০০৫ এর পরিণীতা, হাজারো খোয়াইসে এয়সি, ২০০৬ এর লাগে রাহো মুন্না ভাই  এবং ২০০৯ এর  থ্রি ইডিয়টস  , এবং ব্যক্তিগত অ্যালবামগুলি, মন  কে মঞ্জিরে এবং শোভা মুদ্গলের গাওয়া অব কে সাওন সুর প্রদানের জন্য তিনি সর্বাধিক পরিচিত । ২০১৪ সালে তিনি না বাঙ্গারু তাল্লিতে (আবহ সঙ্গীত)এ শ্রেষ্ঠ সঙ্গীত নির্দেশের জন্য জাতীয় চলচ্চিত্র পুরস্কার লাভ করেন।
রাখি বিড়লা
রাখি বিড়লা (জন্ম ১৯৮৭) একজন ভারতীয় রাজনীতিক। তিনি আম আদমি পার্টির সদস্য। ২০১৩ সালের দিল্লী বিধানসভার নির্বাচনে রাখি বিড়লা দিল্লীর মংগলপুরী বিধানসভা কেন্দ্র থেকে বিধায়িকা হিসাবে নির্বাচিত হন। রাখি আম আদমী পার্টি থেকে জয় লাভ করা কনিষ্ঠতম বিধায়ক এবং তিনি অরবিন্দ কেজরিওয়ালের নেতৃত্বে গঠিত দিল্লীর মন্ত্রীসভায় নারী ও শিশু, সমাজ কল্যাণ এবং ভাষা দপ্তরের ক্যাবিনেট মন্ত্রী ছিলেন। ১০ জুন ২০১৬ থেকে বিড়লা দিল্লী বিধানসভার ডেপুটি স্পীকার পদে আসীন। দিল্লী বিধানসভার সর্বকনিষ্ঠ ডেপুটি স্পীকার তিনি৷
শান্তনু মৈত্র
প্রথম জীবন ও শিক্ষা
শান্তনু লক্ষ্ণৌ শহরে জন্মগ্রহণ করেন। তার পিতা একটি বাঙালি সঙ্গীতপ্রেমী পরিবার থেকে এসেছেন। তিনি যখন খুব ছোট তখন তিনি তার পরিবারের সঙ্গে দিল্লি চলে আসেন। প্রথমে পশ্চিম দিল্লির প্যাটেল নগরে থাকতেন এবং পুশা রোডের স্প্রিংডেলস বিদ্যালয়ে পড়াশুনা করেন, যেখানে তিনি ব্যান্ডের গায়ক ও দলনেতা ছিলেন। ১৯৮২ সালে এই ব্যান্ডটি বিদ্যালয়ের প্রথম রক শো করে।
ইতিমধ্যে, স্প্রিংডেলসের একজন প্রাক্তন ছাত্র ও এই শহরের লোকগায়ক সুস্মিত বোসের থেকে তারা সঙ্গীত শিক্ষা পান। পরে তিনি দক্ষিণ দিল্লির চিত্তরঞ্জন পার্কে চলে যান।  তিনি দিল্লি বিশ্ববিদ্যালয়ের অন্তর্ভুক্ত দেশবন্ধু কলেজে পড়াশুনা করেন ও অর্থনীতিতে স্নাতক হন।
রাখি বিড়লা
প্রারম্ভিক জীবন
রাখি বিড়লার জন্ম হয়েছিল দিল্লীতে। তার পিতা ভূপেন্দ্র সিং বিধলান ও মাতা শীলা। তার দশম শ্রেণীর প্রশংসাপত্রে স্কুল কর্মকর্তারা ভুলক্রমে তার পদবী 'বিধলান'এর পরিবর্তে 'বিড়লা' লেখায় তিনি বিড়লা পদবীটিই গ্রহণ করেন। পিতামাতার চার কন্যা সন্তানের মধ্যে রাখি কনিষ্ঠতম। তিনি গণসংযোগ বিষয়ে স্নাতকোত্তর ডিগ্রীধারী। রাখির পরিবারের পূর্বের চারটি প্রজন্মই সমাজসেবার সাথে জড়িত। তার প্রপিতামহ সমাজসেবক হওয়ার সাথে সাথে তার পিতামহ ভারতবর্ষের স্বাধীনতা আন্দোলনের সংগ্রামী ছিলেন।
শান্তনু মৈত্র
কর্মজীবন
মৈত্র তার কর্মজীবন একটি বিজ্ঞাপন সংস্থায় গ্রাহক পরিষেবা কর্মকর্তা হিসাবে শুরু করেন। তিনি ঘটনাক্রমে বিজ্ঞাপন জিংগিলসের জন্য সঙ্গীত রচনা  করেন, যখন তাকে প্রদীপ সরকার ,ঐ সংস্থার সৃজনাত্মক প্রধান  দ্বারা শেষ মিনিটে একটি ছন্দ রচনা করতে অনুরোধ করা হয় । ছন্দটি/জিঙ্গিলস ছিল, আঙ্কেল Chipps নামে চিপস ব্র্যান্ডের জন্য, "বোলে মেরে লিপস। আই লাভ আঙ্কেল চিপস" ,যা একটি তাত্ক্ষণিক সাফল্য পায়,এবং তিনি পরে প্রদীপ সরকার এবং একাধিক বিজ্ঞাপন ব্রান্ডের জন্য বিভিন্ন ছন্দ/জিঙ্গিলস রচনা করেন। এর পরে ইন্ডিপপ অ্যালবামের সঙ্গীতের জন্য সুর রচনা করেন যেটি খুব বিখ্যাত হয়েছিল,সঙ্গে  অব কে সাওন, নারীর বিরাট সাফল্য-অর্জনের স্বপ্নের আলবাম:মন কে মঞ্জিরে, এবং ২০০৩ সালের শুভ মুদগলের জন্য  স্বপ্না দেখা হ্যায় ম্যায়নে । মৈত্র ২০০২ সালে  মুম্বাই চলে যান যখন,তিনি তার  প্রথম স্বাক্ষরিত ছায়াছবি সুধীর মিশ্র এর  হাজারো খোয়াইসে এইসি র জন্য কাজ শুরু করেন, এবং শীঘ্রই গীতিকার স্বানন্দ কিরকিরের সঙ্গে দল গঠন করেন ,"বাওয়ারা মন .. " গান দিয়ে যাত্রা শুরু । পরিণীতা  তৈরি হবার আগেই তিনি রাথ হামারি তো নামে একটি গান তৈরি করেছিলেন,এস চিত্রা গানটি গেয়েছিলেন,যেটি পরিণীতার প্রযোজক বিধু বিনোদ চোপড়া , শোনেন এবং পরবর্তীকালে তার সুপারিশে, তিনি প্রদীপ সরকার  দ্বারা নির্দেশিত  ২০০৫ সালে পরিণীতা ছায়াছবিতে   সুযোগ পান এবং পরে চোপড়ার নিজের পরিচালিত  একলব্য: রয়াল গার্ডে  ও সুযোগ পান।
রাখি বিড়লা
কর্মজীবন
রাজনীতিতে প্রবেশের আগে রাখি একটা ব্যক্তিগত বার্তা টেলিভিশন চ্যানেলের (জৈন টিভি) সাংবাদিক হিসাবে কর্মজীবন আরম্ভ করেছিলেন। কয়েকটি সমাজসেবী সংগঠনের সাথে যৌথভাবে কর্মরত রাখি তার নিজের সম্প্রদায় - বাল্মিকী সম্প্রদায়ের হয়েও কাজ করেন।
শান্তনু মৈত্র
পুরস্কার
জাতীয় চলচ্চিত্র পুরস্কার
রাখি বিড়লা
রাজনৈতিক জীবন
২০১৩ সালের দিল্লী বিধানসভার নির্বাচনে রাখি তার প্রতিদ্বন্দ্বী কোটিপতি প্রার্থী রাজ কুমার চৌহান ১০,৫৮৫ টা ভোটের ব্যবধানে পরাস্ত করেন । চৌহান শীলা দীক্ষিত নেতৃত্বাধীন সরকারের গড়কাপ্তানি বিভাগের মন্ত্রী ছিলেন ও ১৯৯৩ সাল থেকে পরপর চারবার ভারতীয় জাতীয় কংগ্রেসের প্রার্থী হিসেবে দিল্লী বিধানসভা থেকে নির্বাচিত হয়েছিলেন। রাখি বিড়লা দিল্লীর ইতিহাসের কনিষ্ঠতম ক্যাবিনেট মন্ত্রী ছিলেন।
২০১৪ লোকসভা নির্বাচনে, তিনি ভারতের অন্যান্য প্রার্থীদের তুলনায় সর্বোচ্চ ভোট পেয়ে বিজেপি প্রার্থীকে পরাজিত করেন। ১০ জুন ২০১৬ থেকে বিড়লা দিল্লী বিধানসভার ডেপুটি স্পীকার পদে আসীন। দিল্লী বিধানসভার সর্বকনিষ্ঠ ডেপুটি স্পীকার তিনি৷
শান্তনু মৈত্র
ব্যক্তিগত জীবন
তার সঙ্গে সারদা মৈত্রর বিবাহ হয় এবং এই দম্পতির একটি ছেলে আছে, যার নাম শুভম।
শিয়াকুল
শিয়াকুল বা শিয়ালকুল বা শেকুল বা জংলী কুল, বন বরই, গোট বরই (বৈজ্ঞানিক নাম: Ziziphus oenoplia, ইংরেজি নাম: jackal jujube, small-fruited jujube or wild jujube) (হিন্দি নাম: मकोरा) রামনাসি পরিবারের জিজিফাস গণের একটি সপুষ্পক উদ্ভিদ।
বিবরণ
লতা জাতীয় এই গাছ ১.৫ মিটার উচ্চতা পর্যন্ত বৃদ্ধি পায়।
হেরা গুহা
হেরা (حراء Ḥirāʾ) বা হেরা গুহা (غار حراء Ġār Ḥirāʾ) সৌদি আরবের মক্কায় জাবালে নূর পর্বতে অবস্থিত একটি গুহা।
সর্বপ্রথম কুরআন অবতীর্ণ হওয়ার স্থান হিসেবে এই গুহা প্রসিদ্ধ। ইসলাম অনুযায়ী শবে কদরে আল্লাহর তরফ থেকে ফেরেশতা জিব্রাইল আলাইহি ওয়াসাল্লাম এই গুহায় সর্বপ্রথম মুহাম্মাদ  সাল্লাল্লাহু আলাইহি ওয়াসাল্লাম এর কাছে কুরআনের বাণী নিয়ে এসেছিলেন।
বর্ণনা
গুহাটি দীর্ঘ এবং  প্রশস্ত। এটি পর্বতের  উচুতে অবস্থিত। হজ্জের সময় এখানে প্রচুর লোকসমাগম হয়। তবে এই স্থানে আগমন হজ্জের অংশ নয়।
কাঠুয়া
কাঠুয়া (kəˈθʊə), হল ভারতীয় কেন্দ্রশাসিত অঞ্চল জম্মু ও কাশ্মীরের একটি শহর এবং পৌর কাউন্সিল। পাঞ্জাব এবং হিমাচল প্রদেশের কাছে জম্মু ও কাশ্মীরের দক্ষিণ সীমান্তে এই শহর অবস্থিত। শহরটি রাজ্যের প্রবেশদ্বার এবং সেনাবাহিনীর উপস্থিতিসহ একটি বৃহৎ শিল্প নগরী। পাঞ্জাবের নিকটবর্তী পাঠানকোট শহর ও কাঠুয়া এবং জম্মু ও কাশ্মীরের লক্ষণপুর উপগ্রহ শহর মিলে কাঠুয়া-পাঠানকোট দ্বৈত শহর নগর অঞ্চল গঠন করেছে। জম্মু শহরের পরে কাঠুয়া জম্মু বিভাগের দ্বিতীয় বৃহত্তম শহর। কাঠুয়া শহরটি সর্বসাধারণের জন্য রাস্তার নেটওয়ার্কের মাধ্যমে জম্মু, চণ্ডীগড়, দিল্লি, পাঠানকোট এবং অমৃতসরের সাথে সংযুক্ত। কাঠুয়া শহর ২১টি ওয়ার্ডে বিভক্ত, এবং ওয়ার্ড কাউন্সিলর রয়েছে।
ইতিহাস ও ব্যুৎপত্তি
"কাঠুয়া" শব্দটি ডোগরির "থুয়ান" শব্দ থেকে এসেছে যার অর্থ "বৃশ্চিক"। মূলত কৃষি জমিতে প্রচুর সংখ্যায় বিছার উপস্থিতি কারণে, যখন হিন্দু তীর্থযাত্রীরা পবিত্র স্থানগুলি পরিভ্রমন করেছিল, তারা কাঠুয়াকে বৃশ্চিক পাওয়া যায় এমন এক স্থান হিসাবে চিহ্নিত করেছিল। কেউ কেউ বিশ্বাস করে যে ঋষি কাশ্যপের নাম থেকে এর নামটি এসেছে যিনি কঠিন ধ্যানের জন্য কচ্ছপের (কছুয়া) ছদ্মবেশ ধারণ করেছিলেন। আন্দোত্র বংশের দিগ্বিজয় যোধ সিংহ প্রায় ২,০০০ বছর আগে হস্তিনাপুর থেকে কাঠুয়া চলে এসেছিলেন বলে ধারণা করা হয়। তাঁর তিন পুত্র তরফ তাজওয়াল, তরফ মঞ্জলি এবং তরফ ভাজওয়াল নামে তিনটি গ্রাম স্থাপন করেছিলেন। এই গ্রামগুলিই আধুনিক যুগের কাঠুয়াতে পরিণত হয়েছে।
ভূগোল
কাঠুয়া স্থানাঙ্কে অবস্থিত। এর গড় উচ্চতা । শহরটি তিনটি নদী দ্বারা বেষ্টিত। রবি নদী কাঠুয়ার নিচের দিকে মাত্র ৭ কিমি দূরে এবং উজ্ঝ জম্মু হাইওয়ে থেকে প্রায় ১১ কিমি দূরে। কাঠুয়া নিজেই একটি খাদের তীরে অবস্থিত যেখানে বছরের পর বছর ধরে ব্যাপকভাবে দূষণ ঘটেছে এবং দখল হয়ে পড়েছে এবং এটি নিকাশী নালায় পরিণত হয়েছে। এটি দুটি বরোতে বিভক্ত পারলিওয়ন্ড, যার অর্থ অন্যদিক; এবং  'অরলিওন্ড' , যার অর্থ এই দিক। এটি একটি সমভূমি স্থল এবং এর উত্তর দিকে আছে বরফে আচ্ছাদিত  শিবালিক পাহাড়। এটি ভারতের জম্মু ও কাশ্মীরের প্রবেশদ্বার, কাঠুয়া  জম্মুর ৮৮ কিলোমিটার দক্ষিণে অবস্থিত।
জনসংখ্যার উপাত্ত
শ্রীনগর জম্মু শহর এবং অনন্তনাগের পরে কাঠুয়া এই অঞ্চলের চতুর্থ বৃহত্তম শহর। ২০১১ সালের হিসাবে, কাঠুয়া শহরর জনসংখ্যা হল ১,৯১,৯৮৮। যৌন অনুপাত হিসেবে প্রতি ১০০০ জন পুরুষে ৮৫৩ জন মহিলা। রঞ্জিত সাগর বাঁধ নির্মাণের জন্য, বাসলী তহশিলের গ্রামাঞ্চল এবং পার্বত্য অঞ্চল থেকে অভিবাসনের কারণে শহরের জনসংখ্যা হঠাৎ বেড়েছে।
কাঠুয়া শহরটিতে হিন্দুর সংখ্যা বেশি, মোট জনসংখ্যার ৯১.৩৪%। ৩.৭৫% হল শিখ, খ্রিস্টানের সংখ্যা ২.২৭%, আর মুসলমানদের অনুপাত ২.৬৮%। খ্রিস্টান এবং শিখ জনসংখ্যা বেশি আছে যথাক্রমে ক্রিশ্চিয়ান কোয়ার্টার এবং সাওয়ান চক অঞ্চলে। শিখ জনসংখ্যার অধিকাংশই পশ্চিম পাকিস্তান থেকে বাধ্য হয়ে চলে এসেছে এবং পুঞ্চ এবং পাকিস্তান অধ্যুষিত কাশ্মীর থেকে তাদের অভিনিষ্ক্রণের পরে এখানে তাদের জমি দেওয়া হয়েছিল। শহরের আশেপাশে প্রচুরসংখ্যক সুফি মাজার থাকার কারণে সুফি সংস্কৃতিতেও মানুষের দৃঢ় বিশ্বাস রয়েছে। এখানকার বেশিরভাগ মানুষ হল ডোগরা এবং তাদের মূল ভাষা ডোগরি। জনসংখ্যার ৮৮% ডোগরা, নেপালি অভিবাসী ৭%, ২% বাঙালি এবং বাকি অন্যান্য। উর্দু হল সরকারি ভাষা।
মুজিব কোট
মুজিব কোট হচ্ছে পুরুষদের জন্য তৈরি এক ধরনের কালো কোট। এটি একটি হাতাকাটা, উঁচু-গলা বিশিষ্ট ও নিম্ন অংশে দুটি পকেট ও পাঁচ বা ছয় বোতাম সমেত নকশাকৃত গণপ্রজাতন্ত্রী বাংলাদেশের জনক শেখ মুজিবুর রহমান কর্তৃক ব্যবহৃত একটি পোশাক।
ইতিহাস
মুজিব কোট মূলত নেহ্‌রু জ্যাকেটের একটি সংস্করণ, যা ১৯৪৭ থেকে ১৯৬৪ সাল পর্যন্ত ভারতের প্রধানমন্ত্রী জওহরলাল নেহ্‌রু পরতেন। অনেকের মতে শেখ মুজিব ছয় বোতাম বিশিষ্ট এই কোটটি পরতেন, যা ১৯৬৬-এর ছয়-দফা দাবীর সাথে সম্পর্কিত। তবে, বঙ্গবন্ধুর কিছু ঘনিষ্ঠজন এবং প্রবীণ আওয়ামী লীগ নেতাদের দাবি যে মুজিব কোট এবং ছয় দফা সনদের মধ্যে কোনও সম্পর্ক নেই। শেখ মুজিব এই কোটটি কবে থেকে পরতে শুরু করেছিলেন তা স্পষ্টভাবে জানা যায়নি, তবে বলা হয় যে ১৯৪৯ সালে আওয়ামী লীগ প্রতিষ্ঠিত হওয়ার পরে তিনি এই কোটটি পরতে শুরু করেন। তবে আগরতলা ষড়যন্ত্র মামলায় মুজিবের আইনজীবী কামাল হোসেন বলেন যে ১৯৬৮ সাল থেকে মুজিব এই স্বতন্ত্র নকশার পোশাকটি পরতে শুরু করেছিলেন।
জনপ্রিয়তা
আধুনিক যুগের রাজনীতিবিদদের মধ্যে এই কোটটি জনপ্রিয়। এটি এখন একটি আইকন হিসাবে স্বীকৃত, বিশেষত আওয়ামী লীগের নেতারা তাদের নেতার আদর্শ ও ঐতিহ্য ধারণের অংশ হিসাবে মুজিব কোট ব্যবহার করেন। তরুণ প্রজন্ম বিভিন্ন ধরনের শৈলীসহ এই কোট পরে থাকে।
সাহারা খাতুন
সাহারা খাতুন (১ মার্চ ১৯৪৩ - ৯ জুলাই ২০২০ ) ছিলেন বাংলাদেশ আওয়ামী লীগের সভাপতিমণ্ডলীর সদস্য ও আইনজীবী যিনি বাংলাদেশের প্রথম নারী স্বরাষ্ট্রমন্ত্রী হিসেবে দায়িত্ব পালন করেন। তিনি নবম, দশম ও একাদশ জাতীয় সংসদের সদস্য ছিলেন। শেখ হাসিনার দ্বিতীয় মন্ত্রিসভায় তিনি স্বরাষ্ট্র মন্ত্রণালয়ের দায়িত্ব পান। তিনি আওয়ামী লীগের আইন সচিব হিসেবেও দায়িত্ব পালন করেন।
বিজয় মার্চেন্ট
বিজয়সিংহ মাধবজী মার্চেন্ট (विजय मर्चंट; জন্ম: ১২ অক্টোবর, ১৯১১ - মৃত্যু: ২৭ অক্টোবর, ১৯৮৭) ব্রিটিশ ভারতের বোম্বেতে জন্মগ্রহণকারী বিখ্যাত ভারতীয় আন্তর্জাতিক ক্রিকেট তারকা ছিলেন। তার প্রকৃত নাম ছিল বিজয় মাধবজী থাকেরসে। ১৯২৯ থেকে ১৯৫১ সময়কালে ভারত ক্রিকেট দলের অন্যতম সদস্য ছিলেন তিনি। ঘরোয়া প্রথম-শ্রেণীর ভারতীয় ক্রিকেটে বোম্বে ক্রিকেট দলের প্রতিনিধিত্ব করেছেন। দলে তিনি মূলতঃ ডানহাতি ব্যাটসম্যানের দায়িত্ব পালন করতেন। এছাড়াও, মাঝে-মধ্যে ডানহাতে মিডিয়াম পেস বোলিংয়ে পারদর্শীতা দেখিয়েছেন বিজয় মার্চেন্ট।
সাহারা খাতুন
রাজনৈতিক জীবন
সাহারা খাতুন মৃত্যুর আগ পর্যন্ত একাদশ জাতীয় সংসদ এর সংসদ সদস্য ছিলেন। তিনি বাংলাদেশ সরকারের প্রথম মহিলা স্বরাষ্ট্র মন্ত্রী, এবং ডাক ও টেলিযোগাযোগ মন্ত্রী নির্বাচিত হয়েছিলেন।
সাহারা খাতুন ছাত্রজীবনেই রাজনীতিতে জড়িত হন। ১৯৯১ সালে তিনি আওয়ামী লীগের প্রার্থীতা নিয়ে জাতীয় রাজনীতিতে প্রবেশ করেন ও পঞ্চম সংসদ নির্বাচনে প্রতিদ্বন্দ্বিতা করেন তবে তিনি সেই নির্বাচনে বিএনপি চেয়ারপার্সন বেগম খালেদা জিয়ার নিকট পরাজিত হন। ২০০৭-৮ সালে তত্ত্বাবধায়ক সরকারের সময় শেখ হাসিনাকে গ্রেপ্তার করা হলে তিনি আবারও রাজনীতির দৃশ্যপটে আসেন। শেখ হাসিনার পক্ষে আইনি ও রাজনৈতিক লড়াইয়ে অন্যতম প্রধান ভূমিকায় ছিলেন সাহারা খাতুন। তত্ত্বাবধায়ক সরকারের সময় সাহারা নিজে রাজনৈতিক অপরাধে অভিযুক্ত হয়েছিলেন।
বিজয় মার্চেন্ট
প্রারম্ভিক জীবন
সমগ্র খেলোয়াড়ী জীবনে অন্যতম ভারতীয় ব্যাটসম্যান বিজয় হাজারের সাথে তাকে প্রতিদ্বন্দ্বিতায় অবতীর্ণ হতে হয়েছে। বোম্বে পঞ্চদেশীয় খেলায় বহিঃএকাদশের বিপক্ষে হাজারের গড়া ২৪২ রানের বিপরীতে তিনি মুসলিম দলের বিপক্ষে করেন অপরাজিত ২৫০। পরের ইনিংসেই হাজারে দলের ৩৮৭ রানের মধ্যে করেন ৩০৯ রান। পরবর্তীতে রঞ্জি ট্রফিতে মহারাষ্ট্রের বিপক্ষে মনোরম ৩৫৯ রান তুলেন তিনি।
সাহারা খাতুন
রাজনৈতিক জীবন
নবম জাতীয় সংসদ নির্বাচন, ২০০৮ নির্বাচনে তিনি আওয়ামী লীগের প্রার্থী হিসেবে ঢাকা-১৮ হতে নির্বাচিত হন। তিনি আনন্দিত হয়ে জনগণকে তার দেয়া প্রতিশ্রুতি; সড়ক পুননির্মাণ ও ড্রেন সংস্করণের কথা পুনরায় ব্যক্ত করেন। তিনি বাংলাদেশ সরকারের স্বরাষ্ট্র মন্ত্রী মনোনীত হন। তিনি ৬ ই জানুয়ারি ২০০৯ সালে তার দফতরে প্রবেশ করেন। ২০১২ সালে মন্ত্রণালয়ের রদবদল ঘটলে তিনি বাংলাদেশ সরকার এর স্বরাষ্ট্র মন্ত্রণালয় হতে ডাক ও টেলিযোগাযোগ মন্ত্রণালয়ের দায়িত্ব গ্রহণ করেন। তিনি পুনরায় ঢাকা-১৮ আসন থেকে ২০১৪ সালের ও ২০১৮ সালের সংসদ নির্বাচনে নির্বাচিত হন।
বিজয় মার্চেন্ট
খেলোয়াড়ী জীবন
মার্চেন্টের আন্তর্জাতিক ক্রিকেট জীবনের ব্যাপ্তিকাল ১৮ বছরের ছিল। এ সময়ে তিনি মাত্র দশ টেস্টে অংশগ্রহণ করতে পেরেছিলেন যার সবগুলোই ছিল ইংল্যান্ডের বিপক্ষে। ঘরোয়া ক্রিকেটে ধারাবাহিকভাবে সফলতা লাভের ফলে ভারতীয় ক্রিকেট দলে খেলার জন্য অন্তর্ভুক্ত হন। সফরকারী ইংরেজ দলের বিপক্ষে বোম্বে জিমখানা তথা ভারতের মাটিতে অনুষ্ঠিত প্রথম টেস্টে অংশ নেন। ১৫ ডিসেম্বর, ১৯৩৩ তারিখে সফরকারী ইংরেজ দলের বিপক্ষে টেস্ট ক্রিকেটে অভিষেক ঘটে তার। এর পূর্বে ১৯৩২ সালে ভারত দল প্রথমবারের মতো ইংল্যান্ডের বিপক্ষে টেস্ট খেলায় অংশ নেয়। শুরুতে তাকে দলের সদস্য করা হলেও বিজয় মার্চেন্টসহ বেশ কয়েকজন খেলোয়াড় দেশে অস্থিতিশীল পরিবেশ ও জানুয়ারি, ১৯৩২ সালে মহাত্মা গান্ধীকে গ্রেফতারের প্রতিবাদে এতে অংশ নেননি।
সাহারা খাতুন
বিডিআর বিদ্রোহ
২০০৯ সালে বিডিআর বিদ্রোহের সময়, স্বরাষ্ট্র মন্ত্রী সাহারা খাতুন বিদ্রোহীদের সাথে আলোচনার জন্য প্রতিনিধি দলের নেতৃত্ব দেন। বিদ্রোহী জওয়ানদের আলোচনায় উদ্বুদ্ধ করতে এবং অস্ত্র সমর্পণে রাজি করাতে তিনি বাংলাদেশ রাইফেলসের সদরের প্রবেশ করেন।
বিজয় মার্চেন্ট
খেলোয়াড়ী জীবন
দ্বিতীয় বিশ্বযুদ্ধের কারণে তার খেলোয়াড়ী জীবনের সেরা সময় নষ্ট হয়। এছাড়াও দূর্বল স্বাস্থ্যের কারণে অস্ট্রেলিয়া সফরে যেতে পারেননি ও ওয়েস্ট ইন্ডিজের বিপক্ষে খেলেননি। তবে দিল্লি টেস্টে ইংল্যান্ডের বিপক্ষে সর্বশেষ টেস্টে ১৫৪ রানের মনোজ্ঞ ইনিংস উপহার দেন। এটিই তার ব্যক্তিগত সর্বোচ্চ রানের ইনিংস ছিল। এরফলে ভারতের বয়োঃজ্যেষ্ঠ ক্রিকেটার হিসেবে সেঞ্চুরি করার কৃতিত্ব প্রদর্শন করেন। ১৯৫১-৫২ মৌসুমে সেঞ্চুরিকালীন তার বয়স ছিল ৪০ বছর ২১ দিন। ফিল্ডিং চলাকালে কাঁধে আঘাত পেলে তাকে জোরপূর্বক খেলার জগৎ থেকে বিদায় নিতে হয়।
অর্জনসমূহ
thumb|200px|right|বিজয় মার্চেন্টের স্থিরচিত্র সমগ্র খেলোয়াড়ী জীবনে ১০টি টেস্টে ভারত দলের প্রতিনিধিত্ব করেছেন। টেস্টে সীমিত পর্যায়ে অংশগ্রহণ করলেও ভারতের ঘরোয়া ক্রিকেটে দূর্দান্ত প্রভাববিস্তার করেছেন। ৭১.৬৪ গড়ে রান সংগ্রহ করে প্রথম-শ্রেণীর ক্রিকেটের ইতিহাসে দ্বিতীয় সর্বোচ্চ গড়ের অধিকারী হন। কেবলমাত্র ডন ব্র্যাডম্যানই তার তুলনায় এগিয়ে রয়েছেন। বোম্বে স্কুল থেকে আগত ব্যাটসম্যানদের কাছ থেকে তিনি তার সঠিক কৌশল অবলম্বন, ইস্পাততুল্য ইচ্ছাশক্তি ও স্বাধীনভাবে ব্যাট করতে অনাগ্রহতা প্রকাশের কারণে অনেকের কাছেই তা অনুসরণীয়। পরবর্তীতে শচীন তেন্ডুলকরের আবির্ভাবে এ দৃষ্টিভঙ্গীটি ভেঙ্গে পড়ে ও নতুনভাবে লিখিত হয়।
সাহারা খাতুন
বিডিআর বিদ্রোহ
এ বিদ্রোহের ঘটনার ফলে ৫৩ জন সেনা কর্মকর্তা ও ৩ জন সেনা পরিবারের সদস্য নিহত হয়।
বিজয় মার্চেন্ট
মূল্যায়ন
মাত্র দশ টেস্টে অংশগ্রহণ করলেও বিজয় মার্চেন্ট তার সময়কালের অন্যতম সেরা ব্যাটসম্যানের মর্যাদা পেয়েছেন। চমৎকার পায়ের কারুকাজ, দৃষ্টিনন্দন কাটে আকর্ষণীয় স্ট্রোক মারতেন। এছাড়াও গ্ল্যান্স ও লেট-কাটের সমারোহতায় গড়া খেলোয়াড়ী জীবনের শেষদিকে হুক স্ট্রোকও মারতেন। প্রথম-শ্রেণীর ক্রিকেটে তার ব্যাটিং গড় ছিল ৭১.৬৪ যা অস্ট্রেলিয়ার ডন ব্র্যাডম্যানের পর দ্বিতীয় অবস্থানে রয়েছে। ঘরোয়া রঞ্জি ট্রফিতে ৪৭ ইনিংসে ৯৮.৭৫ গড়ে রান তুলেছেন। উইকেটে আবরণবিহীন অবস্থায় তার এ রানগুলো আসে।
১৯৩৭ সালে উইজডেন কর্তৃক অন্যতম বর্ষসেরা ক্রিকেটার মনোনীত হন।
সাহারা খাতুন
বিডিআর বিদ্রোহ
এই সময়ে বাংলাদেশ রাইফেলকে স্বরাষ্ট্র মন্ত্রণালয় অন্তবিচারের কাঠগরায় দাড় করায়। সাহারা খাতুন বিডিআর গণহত্যায় তার ব্যর্থতার জন্য বিশেষভাবে নিন্দিত হন। সরকারের হেফাজতে থাকাকালীন গ্রেপ্তারকৃত বিদ্রোহীদের অনেকের রহস্যজনক মৃত্যুর ঘটনায় তার মন্ত্রণালয় সমালোচিত হয়।
বিজয় মার্চেন্ট
অবসর
ক্রিকেটের পাশাপাশি তিনি হিন্দুস্তান স্পিনিং এন্ড ওয়েভিং মিলসের (থাকেরসে গ্রুপ) সাথে জড়িত ছিলেন। তার ভাই উদয় মার্চেন্ট প্রথম-শ্রেণীর ক্রিকেটে অংশগ্রহণ করেছেন।
মোহাম্মদ সানাউল্লাহ
জন্ম ও শিক্ষাজীবন
মো. সানা উল্লাহর জন্ম লক্ষ্মীপুর জেলার সদর উপজেলার নন্দনপুর ইউনিয়নের নন্দনপুর গ্রামে। তার বাবার নাম সোলায়মান মিয়া এবং মায়ের নাম সাদিয়া খাতুন। তার স্ত্রীর নাম মনোয়ারা বেগম। তাদের এক মেয়ে।
বিজয় মার্চেন্ট
অবসর
খেলোয়াড়ী জীবন থেকে অবসর নেয়ার পর তিনি ক্রিকেট প্রশাসক মনোনীত হন। এছাড়াও ধারাভাষ্যকার, লেখক ও জাতীয় দল নির্বাচকমণ্ডলীর সদস্য ছিলেন বিজয় মার্চেন্ট। ‘বিজয় মার্চেন্টের সাথে ক্রিকেট’ শিরোনামীয় বেতার অনুষ্ঠান বিবিধ ভারতীতে প্রত্যেক রোববার বিকেলে বিজয় মার্চেন্টের উপস্থাপনায় প্রচারিত হতো। আনু ডি. আগরওয়াল এক জরীপ চালিয়ে দেখেছেন যে, অনুষ্ঠানটি অন্যতম সেরা শ্রোতাপ্রিয় অনুষ্ঠানের মর্যাদা পেয়েছিল।
দেহাবসান
৭৬ বছর বয়সে ২৭ অক্টোবর, ১৯৮৭ তারিখে মহারাষ্ট্রের বোম্বে এলাকায় বিজয় মার্চেন্টের দেহাবসান ঘটে।
মোহাম্মদ সানাউল্লাহ
মুক্তিযুদ্ধে ভূমিকা
১৯৭১ সালের মার্চে সম্ভাব্য ভারতীয় আগ্রাসনের কথা বলে তৃতীয় ইস্ট বেঙ্গল রেজিমেন্টের বেশিরভাগ সদস্যকে সেনানিবাসের বাইরে মোতায়েন করা হয়। কিছু অংশ থাকে সেনানিবাসে। মুক্তিযুদ্ধ শুরু হলে তারা ঝাঁপিয়ে পড়েন যুদ্ধে। দিনাজপুর জেলার বিভিন্ন স্থানে যুদ্ধ করেন। এরপর ভারতে যান। সেখানে তারা পুনর্গঠিত হন। এ সময় তৃতীয় ইস্ট বেঙ্গল রেজিমেন্টের অধিনায়ক নিযুক্ত হন মেজর শাফায়াত জামিল (বীর বিক্রম, পরে কর্নেল)। একটি কোম্পানির (ডেলটা [ডি]) অধিনায়ক নিযুক্ত হন লেফটেন্যান্ট এস আই এম নূরুন্নবী খান (বীর বিক্রম, পরে কর্নেল)। মো. সানা উল্লাহ ছিলেন চার্লি (‘সি’) কোম্পানিতে। রাধানগরে চার্লি কোম্পানির একটি প্লাটুন ও ডেলটা কোম্পানির সঙ্গে যুদ্ধে অংশ নেয়। ওই প্লাটুনেই ছিলেন মো. সানা উল্লাহ। নভেম্বরের শেষে রাধানগরে ভয়াবহ যুদ্ধ হয়। রাধানগরের বিভিন্ন স্থানে ছিল পাকিস্তান সেনাবাহিনীর অবস্থান। তাদের একটি অবস্থান ছিল ছোটখেলে। ২৬ নভেম্বর মিত্রবাহিনীর ৫/৫ গোর্খা রেজিমেন্ট রাধানগরে পাকিস্তান সেনাবাহিনীর সব অবস্থানে একযোগে আক্রমণ করে। মুক্তিযোদ্ধারাও তাদের সঙ্গে যুদ্ধে অংশ নেন। এই যুদ্ধে পাকিস্তান সেনাবাহিনীর পাল্টা আক্রমণে গোর্খা রেজিমেন্টের ব্যাপক ক্ষয়ক্ষতি হয়। তাদের কোম্পানি কমান্ডারসহ ৬৭ জন শহীদ হন। মুক্তিযোদ্ধা কয়েকজন আহত হন। তবে কেউ এদিন শহীদ হননি। মিত্রবাহিনীর ২৬ নভেম্বরের আক্রমণ ব্যর্থতায় পর্যবসিত হওয়ার পর মুক্তিবাহিনীর ওপর দায়িত্ব পড়ে রাধানগর দখলের। ২৮ নভেম্বর ভোরে মুক্তিযোদ্ধারা প্রথমে ছোটখেল আক্রমণ করেন। এই যুদ্ধে মুক্তিবাহিনীর পক্ষে নেতৃত্ব দেন শাফায়াত জামিল। যুদ্ধে তিনি আহত হলে নেতৃত্ব দেন এস আই এম নূরুন্নবী খান। মুক্তিযোদ্ধারা সাহসিকতার সঙ্গে যুদ্ধ করে ছোটখেল দখল করেন। পাকিস্তানি সেনারা তাদের অবস্থান ছেড়ে পিছু হটে যায়। সকাল আটটার দিকে তারা পুনর্গঠিত হয়ে মুক্তিযোদ্ধাদের ওপর পাল্টা আক্রমণ শুরু করে। পাকিস্তান সেনাবাহিনীর একের পর এক আক্রমণ মুক্তিযোদ্ধারা প্রতিহত করেন। সেদিন যুদ্ধে মো. সানা উল্লাহসহ বেশ কয়েকজন মুক্তিযোদ্ধা শহীদ ও অনেকে আহত হন।
সাহারা খাতুন
মৃত্যু
৯ই জুলাই ২০২০ সালে ব্যাংককের বামরুনগ্রাদ ইন্টারন্যাশনাল হাসপাতালে চিকিৎসাধীন অবস্থায় তিনি মৃত্যুবরণ করেন। এর আগে তিনি চলতি বছরের ২রা জুন বার্ধক্যজনিত কারণে অসুস্থ হয়ে পড়লে তাকে প্রথমে ঢাকার গুলশানে ইউনাইটেড হাসপাতালে ভর্তি করা হয়। ভর্তির পর অবস্থার অবনতি হলে তাকে থাইল্যান্ডের ব্যাংককের বামরুনগ্রাদ ইন্টারন্যাশনাল হাসপাতালে নিয়ে যাওয়া হয়।
ইয়াসমিন মোর্শেদ
ইয়াসমিন মোর্শেদ হচ্ছেন একজন বাংলাদেশী ব্যবসায়ী এবং বাংলাদেশের রাষ্ট্রপতি ইয়াজউদ্দিন আহম্মেদের নেতৃত্বে বাংলাদেশের তত্ত্বাবধায়ক সরকারের সাবেক উপদেষ্টা।
জীবনী
ইয়াসমিন পাঞ্জাব বিশ্ববিদ্যালয় থেকে ১৯৬৯ সালে অর্থনীতিতে স্নাতকোত্তর ডিগ্রী লাভ করেন।
১৯৭৭ সালে তিনি স্কলাস্টিকা বিদ্যালয় স্থাপন করেন। তিনি স্কলাস্টিকার প্রতিষ্ঠাকালীন চেয়ারপার্সন, এবং স্টোর এটসেটরা বাংলাদেশের চেয়ারপার্সন।
তিনি ২০০৬ সালের ৩১শে অক্টোবর থেকে ১১ জানুয়ারি, ২০০৭ সাল পর্যন্ত নারী এবং শিশু বিষয়ক মন্ত্রণালয়, প্রাথমিক ও গনশিক্ষা মন্ত্রণালয় এবং সামাজিক কল্যাণ মন্ত্রণালয়ের দায়িত্ব পালন করেছেন। ২০০৭ সালে তাকে বাংলাদেশের রাষ্ট্রদূত করে পাকিস্তানে নিযুক্ত করা হয়।
ব্যক্তি জীবন
তিনি সৈয়দ মাহার মোর্শেদ এবং সৈয়দা মাদিহা মোর্শেদ নামের দুই সন্তানের জননী। তিনি সৈয়দ তানবীর মোর্শেদকে বিয়ে করেছেন, যিনি সৈয়দ মনজুর মোর্শেদ এবং বেগম হাসিনা মুর্শেদের পুত্র। তার বাবা এবং মা, খ্বাজা এবং বেগম বিনো জাকিউদ্দিন ঢাকার নবাব পরিবারের সদস্য ছিলেন। তার দাদা ছিলেন খাজা শাহাবুদ্দিন এবং তার দাদী, ফারহাত শাহাবুদ্দিন, বাংলার সর্বপ্রথম আইনপ্রণেতা নারীদের মধ্যে অন্যতম ছিলেন।
উমেশ প্রসাদ গিরি
উমেশ প্রসাদ গিরি (उमेश प्रसाद गिरी) একজন নেপালি রাজনীতিবিদ। তিনি নেপালি কংগ্রেস (বিশেশ্বর) পার্টির প্রার্থী হিসাবে মোরাং-৭ আসনে ১৯৯৪ সালের বিধানসভা নির্বাচনে প্রতিদ্বন্দ্বিতা করেছিলেন। গিরি ৭২১৪ ভোট পেয়ে দ্বিতীয় স্থানে ছিলেন, দলের দশজন প্রার্থীর মধ্যে একমাত্র প্রার্থী যা করতে সক্ষম হয়েছিল।
উমেশ প্রসাদ গিরি তার ছেলে আকাশ গিরি অভিনীত নেপালি সিনেমা দুসমনের অন্যতম সফল সিনেমার প্রযোজকও।
হরি কিষণ
হরি কিষণ (Hari Kishan) (১৯০৮ - ৬ জুন ১৯৩১) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম ব্যক্তিত্ব এবং অগ্নিযুগের বিপ্লবী। পাঞ্জাব বিশ্ববিদ্যালয়ের সমাবর্তন সভায় গভর্নরের উপর গুলি করার জন্য ১৯৩১ সনের ৯ জুন তার ফাঁসি হয়।
বাংলাদেশ ছাত্রলীগের সহিংসতা
২০১৮ সালে ছাত্র বিক্ষোভকারীদের উপর হামলার পর, বাংলাদেশের সাধারণ মানুষ Change.org- এ "বাংলাদেশ ছাত্রলীগকে (বিএসএল) সন্ত্রাসী সংগঠন হিসেবে তালিকাভুক্ত করার জন্য" একটি পিটিশন শুরু করেছিল। ২০১৮ সালে, বাংলাদেশের বিশিষ্ট ইংরেজি-ভাষা দৈনিক পত্রিকা ঢাকা ট্রিবিউন সংস্থাটিকে "লজ্জার ব্র্যান্ড" হিসাবে উল্লেখ করেছে। ২৬ মে, ২০১২ তারিখে ভিন্নমতাবলম্বী ছাত্র গোষ্ঠীর উপর ধারাবাহিক হামলার পর আটটি বামপন্থী ছাত্র সংগঠন, বাংলাদেশ ছাত্রলীগকে একটি 'সন্ত্রাসী সংগঠন' বলে অভিহিত করে।
জাহাঙ্গীরনগর বিশ্ববিদ্যালয়ে ধর্ষণের সংস্কৃতি
১৯৯৮ সালে, বাংলাদেশ ছাত্রলীগ জাহাঙ্গীরনগর বিশ্ববিদ্যালয় শাখার তৎকালীন সাধারণ সম্পাদক জসিমউদ্দিন মানিক ও তার অনুসারীরা  বিশ্ববিদ্যালয়ের অন্তত ২০জন ছাত্রীসহ ১০০তম ছাত্রীকে ধর্ষণের 'শতধর্ষন বা সেঞ্চুরি উৎসব' উদযাপন করেছিল। এটি ছাত্র -ছাত্রীদের একটি ধারাবাহিক বিক্ষোভের দিকে পরিচালিত করে, যার ফলস্বরূপ ১৯৯৯ সালের জাবি ধর্ষণবিরোধী আন্দোলনের পর, ১৯৯৯ সালের ২রা আগস্ট, মানিক এবং তার অনুসারীদের বিশ্ববিদ্যালয় থেকে বহিষ্কার করা হয়।
২০১৫ সালের পহেলা বৈশাখে নারী হয়রানি
ঢাকা বিশ্ববিদ্যালয় ক্যাম্পাসে বাংলা নববর্ষ উদযাপনে ছাত্রলীগের একদল শিক্ষার্থী অনুষ্ঠানস্থলে নারীদের যৌন হয়রানি করে এবং তাদের বস্ত্রহরণ করার চেষ্টা করে। প্রত্যক্ষদর্শীদের বর্ণনা অনুসারে: প্রশাসন এবং আইন প্রয়োগকারীরা আশেপাশে উপস্থিত ছিল, তবুও দুষ্কৃতীদের থামানো হয়নি এবং তাদের বিরুদ্ধে কোনো ব্যবস্থা নেওয়া হয়নি। ছাত্রলীগের আক্রমণে হাতের আঙুল ভেঙে যাওয়া আহত এক যুবক বলেছে,
"যখন আমরা ঘটনাস্থল থেকে ২০ গজ দূরে দাঁড়িয়ে থাকা কয়েকজন পুলিশ সদস্যের সাহায্য চেয়েছিলাম, তারা বলেছিল যে এলাকাটি তাদের এখতিয়ারের বাইরে। "
আহত যুবক অমিত তার পাঁচ সহকর্মীর সাথে ২৫ -৩০ বছর বয়সী একদল মহিলাকে উত্তেজিত যুবকদের হাত থেকে বাঁচানোর চেষ্টা করেছিল। সে দিনের ঘটনা বলতে গিয়ে তারা বলে,
"তারা (বিএসএল) তিনটি দলে বিভক্ত ছিল এবং প্রতিটি দলে ১০-১২ জন করে ছিল। আশেপাশের সর্বত্র লোকেরা এত জোরে জোরে ভুভুজেলা বাজাচ্ছিলো যে কেউ সাহায্যের জন্য নিপীড়িত নারীদের আর্তনাদ শুনতে পায়নি। অমিত আরও বলেন, "হাজার হাজার লোক এলাকার চারপাশে ঘোরাঘুরি করছিল, তাদের পক্ষে আক্রমণকারীদের প্রতিরোধ করা কঠিন হয়ে পড়েছিল।" চতুর্দিকের সিসিটিভি ফুটেজ হতে অপরাধীদের স্পষ্টভাবে শনাক্ত করা গেলেও, ২০১৯ সালের মধ্যেও কাউকে গ্রেপ্তার করেনি পুলিশ। দীর্ঘ আট মাস তদন্ততের পর ডিবি পুলিশ ঘটনার তদন্ত শেষ করতে বাধ্য হয়েছিল, কারণ তারা তখন সাধারণ মুখের এবং ভিজ্যুয়াল সিসিটিভি রেকর্ডিংয়ের বাইরে কোনও অপরাধীকে শনাক্ত করতে ব্যর্থ হয়েছিল। ডিবির উপ-পরিদর্শক দীপক কুমার দাস ১৩ই ডিসেম্বর ২০১৫ সালে, আদালতে একটি চূড়ান্ত প্রতিবেদন দাখিল করে বলেন যে, তিনি সন্দেহভাজনদের কাউকে সনাক্ত করতে ব্যর্থ হয়েছেন। আইনশৃঙ্খলা বাহিনীর ওপর ক্ষমতাসীন দল আওয়ামী লীগের নিয়ন্ত্রণ থাকায় এবং ছাত্রলীগ আওয়ামী লীগের ছাত্রসংগঠন হওয়ায় পুলিশ ছাত্রলীগকে প্রতিরোধে কোনো ব্যবস্থা না নিয়ে এবং কোনো গ্রেপ্তার না করে এসব হামলা চালাতে সহায়তা করেছিল বলে ব্যাপকভাবে অনুমান করা হচ্ছে। উল্লেখ্য, এ ঘটনার প্রতিবাদে ছাত্রলীগের নারী সদস্যদেরও বাধা দেয় ছাত্রলীগ।
গৃহবধু ধর্ষণ
২০২০ সালের ২৫ সেপ্টেম্বর সিলেটের শাহ পরাণের মাজার ভ্রমণ করে ফেরার পথে মুরারিচাঁদ কলেজের ছাত্রাবাসে এক গৃহবধূ ধর্ষণের শিকার হয়। স্বামীর কাছ থেকে তুলে নিয়ে ধর্ষণের এই ঘটনায় ৬ জনকে আসামি করে মামলা দায়ের করা হয়, যাদের সবাই ছাত্রলীগের রাজনীতির সাথে জড়িত। ঘটনার পর পলাতক আসামিদের কয়েকজনকে দ্রুত গ্রেফতারে সক্ষম হয় পুলিশ।  ধর্ষণের এই ঘটনায় ছাত্রলীগের ভূমিকা নিয়ে সারাদেশে সমালোচনা হলে ছাত্রলীগের কেন্দ্রীয় সাধারণ সম্পাদক লেখক ভট্টাচার্য বলেন, “ধর্ষণ তো দূরের কথা, কেউ নারীর প্রতি বিন্দুমাত্র আড়চোখে তাকানোর সাহস করে, এমন কোনো কর্মী বাংলাদেশ ছাত্রলীগে নেই।”
ঢামেকে শিক্ষার্থী নির্যাতন
ঢাকা মেডিকেল কলেজের শহীদ ডা. ফজলে রাব্বি হলে ইন্টার্ন চিকিৎসক এএসএম আলী ইমাম শীতলকে তার কোমর থেকে পা পর্যন্ত রড দিয়ে পিটিয়ে রক্তাক্ত করাসহ হাঁটুর নিচের হাড় ভেঙে দেয়। মাথায় আঘাতের ফলে বমি শুরু হলে তাকে বের করে দেওয়া হয়। এর সঙ্গে কলেজ ছাত্রলীগ এবং ইন্টার্ন চিকিৎসক পরিষদের নেতারা জড়িত। শীতল ঢামেক ছাত্রলীগের সাবেক উপদপ্তর সম্পাদক।
কক্সবাজারে পর্যটককে ধর্ষণ
এক নারী পর্যটক, গৃহবধূ এবং আট মাস বয়সী এক শিশুর মাকে গণধর্ষণ করেছে জয়, আশিক ও বাবু নামের ৩ ছাত্রলীগ কর্মী। বাংলাদেশের পর্যটন রাজধানীতে নারী পর্যটক ধর্ষিত হওয়ার সময় ওই নারী পর্যটককে প্রথমে তার স্বামী ও সন্তানদের কাছ থেকে বিচ্ছিন্ন করা হয়েছিল, যাদেরকে তিনজন অভিযুক্ত ধর্ষকের হাতে জিম্মি করে রাখা হয়েছিল। বিশিষ্ট নারী অধিকার কর্মী শিরীন হক এই ঘটনাটিকে "সবচেয়ে খারাপ দৌরাত্ম্য এবং দস্যুতা" বলে মন্তব্য করেছেন।
চট্টগ্রাম বিশ্ববিদ্যালয়ে ধর্ষণের চেষ্টা
চট্টগ্রাম বিশ্ববিদ্যালয়ের এক ছাত্রীকে উলঙ্গ করে বিশ্ববিদ্যালয়ের ছাত্রাবাসের সামনে থেকে ছাত্রলীগের গুন্ডা তাকে তুলে নিয়ে ধর্ষণের চেষ্টা চালায়। পরে আইনশৃঙ্খলা রক্ষাকারী বাহিনীর তদন্তে দেখা যায়, অভিযুক্ত পাঁচজনই শিক্ষা উপমন্ত্রী মহিবুল হাসান চৌধুরীর ঘনিষ্ঠ সহযোগী রেজাউল হকের কর্মী। রেজাউল হক ওই ছাত্রীকে অভিযোগ দায়ের করতে বাধা দেন যার জন্য তাকে ছাত্রলীগের পক্ষ থেকে কারণ দর্শানোর নোটিশ দেওয়া হয়। কিন্তু এই ঘটনার আগে ক্যাম্পাসের ভেতরে উপ-শিক্ষামন্ত্রী মহিবুল হাসান চৌধুরী এর অনুসারীদের দ্বারা আরো দুই শিক্ষার্থী যৌন হয়রানির শিকার হয় এবং ছাত্রলীগ ও মন্ত্রীকে জড়িত থাকায় চট্টগ্রাম বিশ্ববিদ্যালয়ে মামলাগুলো দাঁড় করায়।
ইডেন কলেজে যৌন শোষণ
২০২২ সালের সেপ্টেম্বরে ইডেন মহিলা কলেজে ছাত্রলীগের নেতৃত্বের বিরুদ্ধে মহিলা ছাত্রীদের যৌন শোষণের অভিযোগ মিডিয়াতে উঠে আসে। ইডেন কলেজের ছাত্রলীগ নেতাদের একাংশ দাবি করেছেন যে সংগঠনের ঊর্ধ্বতন নেতৃত্বের আশীর্বাদপ্রাপ্ত ইউনিটের সভাপতি তরুণ ছাত্রদের তাদের আপোষমূলক ছবি এবং ভিডিও দিয়ে ব্ল্যাকমেইল করে 'দলের পুরুষ নেতা ও উচ্চপদস্থদের কাছে যৌন সম্পর্ক স্থাপনের জন্য'।
এহসান রফিক নির্যাতন
২০১৮ সালের ৬ ফেব্রুয়ারি রাতে সলিমুল্লাহ মুসলিম হলে ছাত্রলীগের নেতাকর্মী দ্বারা নির্যাতিত হোন। এতে তার চোখের কর্ণিয়া মারাত্মকভাবে ক্ষতিগ্রস্ত হয়।
নাহিদ হোসেন হত্যা
ঢাকার নিউ মার্কেটের স্থানীয় দোকানদারদের সাথে সংঘর্ষের সময় ঢাকা কলেজ ছাত্রলীগের নেতৃত্বে একটি জনতা দরিদ্র ডেলিভারিম্যান নাহিদ হোসেনকে হত্যা করেছে বলে অভিযোগ রয়েছে। বিশ বছরের যুবক নাহিদ হোসেন ২০ এপ্রিল ২০২২ সালে, কামরাঙ্গীরচরের বাড়ি থেকে শুরু করে এলিফ্যান্ট রোডের কর্মস্থলে যান। কিন্তু তার কর্মস্থল থেকে কয়েক গজ দূরে, তাকে ঢাকা কলেজের ছাত্রলীগের নেতাকর্মীরা কথিত একটি জনতা দ্বারা ঘেরাও করে, যারা তাকে বেধড়ক পিটিয়ে এবং ধারালো কুপিয়ে নির্মমভাবে পিটিয়ে হত্যা করে রাস্তায় ফেলে রেখে যায়।
আবরার ফাহাদ হত্যা
বাংলাদেশ প্রকৌশল ও প্রযুক্তি বিশ্ববিদ্যালয়ের এক ছাত্রকে শিবিরের সঙ্গে জড়িত সন্দেহে বাংলাদেশ ছাত্রলীগের লোকজন জিজ্ঞাসাবাদ করার পর তাকে পিটিয়ে হত্যা করা হয়েছে।
অভিযুক্ত শিক্ষার্থীরা হলেন- সিভিল ইঞ্জিনিয়ারিংয়ের মেহেদী হাসান রাসেল, বুয়েট বিএসএলের সাধারণ সম্পাদক, সিভিল ইঞ্জিনিয়ারিংয়ের সহ-সভাপতি মুহতাসিম ফুয়াদ, কেমিক্যাল ইঞ্জিনিয়ারিংয়ের মেহেদী হাসান রবিন, সাংগঠনিক সম্পাদক, মেকানিক্যাল ইঞ্জিনিয়ারিংয়ের অনিক সরকার, তথ্য ও গবেষণা বিষয়ক সম্পাদক মো., মেকানিক্যাল ইঞ্জিনিয়ারিংয়ের ইশতিয়াক আহমেদ মুন্না, প্রকাশনা বিষয়ক সম্পাদক, বায়োমেডিকেল ইঞ্জিনিয়ারিং ব্যাচ-১৬-এর ইফতি মোশাররফ শাকাল, উপ-সমাজ কল্যাণ সম্পাদক, নৌ-স্থাপত্য ও মেরিন ইঞ্জিনিয়ারিংয়ের মেফতাহুল ইসলাম জিয়ন, ক্রীড়া সম্পাদক মুজাহিদুর রহমান মুজাহিদ, সিভিল ইঞ্জিনিয়ারিং বিভাগের অধ্যাপক ডা. রাসায়নিক প্রকৌশল বিভাগের মুনতাসির আলম জেমী এবং যন্ত্র প্রকৌশল বিভাগের খন্দকার তাবাখখারুল ইসলাম তানভীর, পানি সম্পদ প্রকৌশল বিভাগের মনিরুজ্জামান মনির, পুরকৌশল বিভাগের আকাশ হোসেন এবং বুয়েটের যান্ত্রিক প্রকৌশল বিভাগের শামসুল আরেফিন রাফাত।
বিশ্বজিৎ দাস হত্যাকাণ্ড
বিশ্বজিৎ দাস, ঢাকার একজন ২৪ বছর বয়সী দর্জি। ২০২১ সালের ৯ই ডিসেম্বর, বাংলাদেশ ছাত্রলীগের সদস্যরা তাকে বিরোধীদল সমর্থক সন্দেহে নির্মমভাবে হত্যা করেছিল। বিশ্বজিৎকে ধাওয়া করা হয় এবং ছুরি, লোহার বার এবং হকি স্টিক দিয়ে আক্রমণ করা হয়। আহত অবস্থায় তাকে মিটফোর্ড হাসপাতালে নিয়ে যাওয়া হয়, যেখানে শীঘ্রই তার মৃত্যু হয়। ২১ জন ছাত্রলীগ কর্মীকে ১৮ ডিসেম্বর ২০১৩ সালের বিশ্বজিৎ হত্যার জন্য দোষী সাব্যস্ত করা হয়। আটজনকে মৃত্যুদণ্ড এবং তেরোজনকে যাবজ্জীবন কারাদণ্ড দেওয়া হয়। ২১ জন আসামীর মধ্যে মাত্র ৮ জন সাজার সময় হেফাজতে ছিলেন, বাকি ১৩ জনের অনুপস্থিতিতে বিচারকার্য সম্পন্ন করা হয়েছিল।
আবু বকর হত্যাকাণ্ড
আবু বকর ঢাকা বিশ্ববিদ্যালয়ের ইসলামের ইতিহাস ও সংস্কৃতি বিভাগের তৃতীয় বর্ষের ছাত্র ছিলেন। তিনি ২০১০ সালের ১ ফেব্রুয়ারি স্যার এ এফ রহমান হলে সিট দখল নিয়ে ছাত্রলীগের দুই পক্ষের সংঘর্ষের সময় আহত হয়ে একদিন পর মারা যান।
জুবায়ের হত্যাকাণ্ড
জুবায়ের আহমেদ ছিলেন জাহাঙ্গীরনগর বিশ্ববিদ্যালয়ের ইংরেজি বিভাগের ছাত্র। ২০১২ সালের ৮ই জানুয়ারি ছাত্রলীগের মধ্যে অন্তর্কলহে বিরোধীপক্ষের হামলায় আহত হয়ে একদিন পর মারা যান। এই ঘটনায় পাঁচজনের মৃত্যুদণ্ড এবং দু'জনের যাবজ্জীবন কারাদণ্ড হয়।
২০১৮ সালের দ্বন্দ্ব
২০১৮ সালের মার্চ মাসে, শাহজালাল বিজ্ঞান ও প্রযুক্তি বিশ্ববিদ্যালয়(শাবিপ্রবি) - এর একজন ছাত্র ছাত্রলীগের দুই উপদলের মধ্যে সংঘর্ষের সময় গুলিবিদ্ধ হন। জানা গেছে, ছাত্রলীগের শাবিপ্রবি ইউনিটের দুটি উপদল, ইউনিটের সহ-সভাপতিদের নেতৃত্বে, ক্যাম্পাসে আধিপত্য প্রতিষ্ঠার জন্য লড়াই করেছিল। আকন্দো ও সহকর্মীদের নেতৃত্বে ছাত্রলীগের একদল লোক বিশ্ববিদ্যালয়ের কাছে একটি রেস্তোরাঁয় আরেক ব্যক্তির ওপর হামলা চালায়। লোকটি বন্দুক দিয়ে জবাব দেয় যা অন্য একজন ছাত্রকে আহত করে।
২০১৮ সালের জুলাই মাসে, কোটা সংস্কার আন্দোলনকে কেন্দ্র করে বিভিন্ন বিশ্ববিদ্যালয়ে, বিশেষ করে রাজশাহী বিশ্ববিদ্যালয়ে বিক্ষোভ ও পাল্টা সহিংসতা শুরু হয়, যা কোটা পদ্ধতি পরিবর্তন করতে চেয়েছিল যা নির্দিষ্ট শ্রেণীর জন্য বাংলাদেশের সরকারি চাকরির ৫৬% বরাদ্দ করেছিল। ২০১৮ সালের ২ জুলাই একটি প্রতিবাদ মিছিলে কোটা সংস্কার আন্দোলনের নেতা তরিকুল ইসলামসহ ১৫ জনের ওপর লাঠিসোঁটা, বাঁশের খুঁটি, ছোরা ও হাতুড়ি দিয়ে হামলা করা হয়। হামলায় তরিকুল ইসলামের পা ভেঙ্গে যায়। দ্য ডেইলি স্টারের একজন সংবাদদাতা ঘটনাটি চিত্রায়িত করেছে এবং সংবাদপত্রটি জানিয়েছে যে এটি হামলাকারীদের মধ্যে এগারোজনকে চিহ্নিত করেছে, এই বলে যে দশজন বিএসএলের সদস্য। হামলার ভিডিও এবং ছবি সোশ্যাল মিডিয়ায় ছড়িয়ে পড়ে, যা পুলিশ ও বিশ্ববিদ্যালয় প্রশাসনের নিষ্ক্রিয়তা নিয়ে সমালোচনার জন্ম দেয়।
নিরাপদ সড়ক আন্দোলনে হামলা
২৯ জুলাই ২০১৮ তারিখে, ঢাকার একটি বাসস্টপে বাস চাপায় দুই শিক্ষার্থী নিহত এবং আরও বারো জন আহত হয়। কিছুক্ষণ পরেই বিক্ষোভ শুরু হয়, উন্নত সড়ক নিরাপত্তার দাবিতে। বিক্ষোভ চলাকালীন, বিএসএল সদস্যরা সারা বাংলাদেশে বিক্ষোভকারীদের উপর অসংখ্য হামলার সাথে জড়িত বলে অভিযোগ করা হয়েছিল। ৫ আগস্ট ২০১৮-এ, হেলমেট পরা ছাত্রলীগ সদস্যদের দ্বারা বেশ কয়েকজন ফটো সাংবাদিকের উপর হামলা হয়েছিল। আইনশৃঙ্খলা বাহিনীর কর্মকর্তারা উপস্থিত থাকলেও হামলা ঠেকানোর কোনো চেষ্টা করেননি।
সাংবাদিকদের ওপর হামলা
রিপোর্টার্স উইদাউট বর্ডারস এর ২০২০ কান্ট্রি রিপোর্টে উল্লেখ করা হয়েছে যে ২০২০ ঢাকা সিটি কর্পোরেশন নির্বাচনের সময়, ছাত্রলীগের গুন্ডারা নির্বাচনের সময় ব্যাপক কারচুপি কভার করার চেষ্টা করার সময় কমপক্ষে ১০ জন সাংবাদিককে নির্মমভাবে আক্রমণ করে এবং মারধর করে।
মোদী বিরোধী বিক্ষোভকারীদের উপর হামলা
ঢাকা বিশ্ববিদ্যালয়ের ছাত্রলীগ শাখার নেতা সঞ্জিত চন্দ্র দাস বিক্ষোভকারীদের "চামড়া খোসা" ঘোষণা করেছেন যদি তারা ২০২১ সালের মার্চ মাসে ভারতের প্রধানমন্ত্রী নরেন্দ্র মোদির বাংলাদেশ সফরের বিরুদ্ধে প্রতিবাদ করে। তার সমর্থকরা প্রগতিশীল ছাত্রদের উপর, ঢাকার জাতীয় মসজিদ প্রাঙ্গণের ভিতরে মুসলমানদের উপর আক্রমণ করে, এবং ব্রাহ্মণবাড়িয়ার একটি মাদ্রাসা কম্পাউন্ডের ভিতরে ছাত্ররা মোদীর বিরুদ্ধে তাদের বিক্ষোভ দমন করার জন্য সারাদেশে একটি সহিংস মোদী বিরোধী বিক্ষোভ শুরু করে যা ২৭শে মার্চ পর্যন্ত ১০ জন প্রাণ হারিয়েছিল।.
২০২১ সালে হিন্দুদের উপর হামলার ভূমিকা
২০২১ সালের বাংলাদেশের সাম্প্রদায়িক সহিংসতা চাঁদপুর ও রংপুরে অন্তত দুটি জেলায় বাংলাদেশের হিন্দু সম্প্রদায়ের ওপর সমন্বিত হামলায় ছাত্রলীগের নেতা-কর্মীরা জড়িত থাকার অভিযোগ পাওয়া যায়।
রংপুরে কারমাইকেল কলেজের দর্শন বিভাগ ছাত্রলীগের সহ-সভাপতি সৈকত মন্ডল, যার সাথে স্থানীয় এক হিন্দু যুবক পরিতোষ সরকারের ব্যক্তিগত বিরোধ ছিল, স্থানীয় একটি মসজিদের ইমামের সাথে যোগসাজশ করে স্থানীয় মুসলিম জনগণকে উসকানি দেয়। ফলাফল স্বরূপ এই ছাত্রলীগের কর্মীর উসকানিতে ওই এলাকার হিন্দু গ্রামে হামলা চালায় স্থানীয় বিক্ষুব্ধ জনতা।
চাঁদপুরে, দুই ছাত্রলীগ কর্মী কথিত "কুরআনের অবমাননা" এর প্রতিবাদে বিক্ষোভ শুরু করে যা স্থানীয় মন্দির ও প্যান্ডেলে হামলার দিকে পরিচালিত করে।
টিম গুরুং
টিম গুরুং (टिम गुरुङ) একজন নেপালি লেখক। লেখালেখিতে কর্মজীবন শুরু করার আগে, তিনি নেপালি গুর্খা হিসেবে ব্রিটিশ সশস্ত্র বাহিনীর সাথে কাজ করেছিলেন।
তিনি নেপালের গন্ডাকি প্রদেশের কাস্কি জেলার ধামপুসে জন্মগ্রহণ করেন।
মল্লিকা কার্কি
মল্লিকা কার্কি (मल्लिका कार्की) একজন নেপালি গায়ক।
তিনি জাতীয় বস্টার সঙ্গীত পুরস্কার (২০১৯) পেয়েছেন। তিনি এর আগে কালিকা মিউজিক অ্যাওয়ার্ড, সাগরমাথা মিউজিক অ্যাওয়ার্ড, মিউজিক খবর মিউজিক অ্যাওয়ার্ড এবং বিন্দাবাসিনী মিউজিক অ্যাওয়ার্ড পেয়েছেন।
কামরূপ (দ্ব্যর্থতা নিরসন)
কামরূপ ভারতের অসম রাজ্যের একটি প্রশাসনিক জেলা৷ ২০০৩ সালে পুরাতন কামরূপ জেলা দুভাগে বিভক্ত হয়; বৃহত্তর গুয়াহাটী অঞ্চলকে নিয়ে নতুন জেলা কামরূপ মহানগর জেলা গঠন করা হয় এবং অন্যটির নাম আগের কামরূপই থাকে। ২০০৪ সালে কামরূপ জেলার রঙিয়া মহকুমার একটা অংশ নবগঠিত বাক্সা জেলায় অন্তর্ভুক্ত হয়। বিভাজনের পর কামরূপের সদর গুয়াহাটি থেকে আমিনগাঁওতে স্থানান্তরিত করা হয়।
কামরূপ নিচের প্ৰবন্ধসমূহ বোঝাতে পারে:
আখতার ইমাম
প্রাথমিক জীবন
ইমাম ১৯১৭ সালের ৩০শে ডিসেম্বর পুরান ঢাকার নারিন্দায় জন্মগ্রহণ করেন। তিনি ১৯৩৩ ও ১৯৩৫ সালে  সালে ইডেন মহিলা উচ্চবিদ্যালয় থেকে যথাক্রমে মাধ্যমিক উচ্চমাধ্যমিক শেষ করেন। ১৯৩৭ সালে তিনি বেথুন কলেজ থেকে দর্শনে স্নাতক সম্পন্ন করেন। তার ব্যাচে প্রথম স্থান অর্জনের জন্য তাকে গঙ্গামণি দেবী পদকে ভূষিত করা হয়।১৯৪৬ সালে ইমাম ঢাকা বিশ্ববিদ্যালয় থেকে স্নাতকোত্তর সম্পন্ন করেন। পাকিস্তান সরকার ১৯৫২ সালে তাকে বিদেশে উচ্চশিক্ষার্থে বেঙ্গল মুসলিম এডুকেশন ফান্ড থেকে বিশেষ বৃত্তি দেয়। তিনি লন্ডন কলেজ বিশ্ববিদ্যালয় থেকে এ.জে এয়ার এবং এস.ভি. কীলিং এর তত্ত্বাবধানে দর্শনে আরো একবার স্নাতকোত্তর সম্পন্ন করেন।  ১৯৬৩ থেকে ১৯৬৫ সাল পর্যন্ত তিনি নটিংহাম বিশ্ববিদ্যালয়ে দর্শনে আরো বিস্তর গবেষণা করেন।
কর্মক্ষেত্র
শিক্ষাশেষ করে আখতার ইমাম ইডেন কলেজে যোগদান করেন। ১৯৪০ সাল থেকে ১৯৫৬ সাল পর্যন্ত তিনি সেখানে শিক্ষাদান করেছেন। এরপর তিনি ঢাকা কলেজে অধ্যাপক হিসেবে নিয়োগপ্রাপ্ত হন। তিনি ঢাকা কলেজের প্রথম নারী অধ্যাপক হিসেবে যোগ দেন এবং পরবর্তীতে প্রথম কোন নারী হিসেবে কলেজটির ডিপার্টিমেন্ট প্রধান হন। ১৯৫৩ সালে আখতার ইমাম ঢাকা বিশ্ববিদ্যালয়ে খন্ডকালীন শিক্ষক হিসেবে যোগদান করেন। ১৯৫৬ সালে তিনি বিশ্ববিদ্যালয়টির দর্শনে বিভাগে "রীডার" পদে অধিষ্ঠিত হন। ১৯৫৬ সালের পহেলা সেপ্টেম্বর আখতার ইমাম ঢাকা বিশ্ববিদ্যালয়ের রোকেয়া হলের স্থায়ী প্রোভোস্টের পদ পান। .
১৯৬৮ সালে তিনি প্রথম কোন নারী হিসেবে ঢাকা বিশ্ববিদ্যালয়ের দর্শন বিভাগের প্রধান হিসেবে আখতার ইমাম পদোন্নতি লাভ করেন। একই সালে পাকিস্তান দর্শনবিদ্যা সম্মেলনের ১৫তম অধিবেশনে তিনি প্রেসিডেন্ট হিসেবে হিসেবে নির্বাচিত হন। তার পূর্বে আর কোন নারী এই পদে আসীন হন নি। তিনি একই সম্মেলনের সহকারী এবং কোষাধক্ষ্যের দায়িত্বও পালন করেছিলেন।  তিনি বাংলাদেশ দর্শনবিদ্যা সভার আহবায়ক।"বাংলাদেশ লেখিকা সংস্থা"র প্রেসিডেন্ট হিসেবে আখতার ইমাম তিন বছর দায়িত্ব পালন করেন। বর্ষীজীবী নারীদের জন্য গড়ে উঠা সংগঠন হেমান্তিকার প্রেসিডেন্ট হিসেবেও তিনি দায়ত্ব পালন করেন। পাশাপাশি আখতার ইমাম একাধিক বই রচনা করেছেন।
ব্যক্তিগত জীবন
আখতার ইমামের তিন সন্তান। ২৫ বছর বয়সেই তিনি তার জীবনসঙ্গীকে হারান। ইমাম ২০০৯ সালের ২২শে জুন মৃত্যু বরণ করেন। লন্ডনের রয়াল সোসাইটি অব মেডিসিনের 'ওয়াল অব অনার'এ আখতার ইমামের নাম খচিত আছে।
তত্ত্ববোধিনী সভা
তত্ত্ববোধিনী সভা হল ব্রাহ্মধর্ম প্রচারের উদ্দেশ্যে প্রতিষ্ঠিত একটি সমিতি। রামমোহন রায়ের মৃত্যুর পর ব্রাহ্ম সমাজ ক্রমশ দুর্বল হয়ে পড়লে দেবেন্দ্রনাথ ঠাকুর একে পুনরুজ্জীবিত করেন এবং এর প্রচার ও প্রসারের উদ্দেশ্যে তিনি ১৮৩৯ সালের ৬ অক্টোবর তত্ত্বরঞ্জিনী সভা প্রতিষ্ঠা করেন। পরবর্তীতে রামচন্দ্র বিদ্যাবাগীশ এই সভার দ্বিতীয় অধিবেশনে সভার নতুন নামকরণ করেন তত্ত্ববোধিনী সভা। সকল হিন্দুশাস্ত্রের নিগূঢ তত্ত্ব এবং বেদান্ত-প্রতিপাদ্য ব্রহ্মবিদ্যার প্রচার ছিল এ মুখ্য উদ্দেশ্য। ১৮৪২ সালে তত্ত্ববোধিনী সভা ও ব্রাহ্মসমাজ সমম্বিত হয় এবং তত্ত্ববোধিনী সভা ব্রাহ্মসমাজ পরিচালনা ও ব্রাহ্মধর্ম প্রচারের দায়িত্ব গ্রহণ করে। এ সভা তখন ভারতীয় জনগণকে খ্রিষ্টধর্মে দীক্ষা দেওয়ার বিরুদ্ধে ব্যাপক আন্দোলন গড়ে তোলে।
ব্রাহ্মধর্ম প্রচারকল্পে তত্ত্ববোধিনী সভা তিনটি পন্থা অবলম্বন করে: তত্ত্ববোধিনী পাঠশালা স্থাপন, তত্ত্ববোধিনী পত্রিকা ও গ্রন্থপ্রকাশ এবং বেদান্ত-প্রতিপাদ্য ব্রাহ্মধর্মের প্রচারকল্পে তরুণ পণ্ডিতদের দ্বারা বেদাদি শাস্ত্রগ্রন্থের অধ্যয়ন ও সংগ্রহ। প্রথম পর্যায়ে বংশবাটী গ্রামে একটি পাঠশালা প্রতিষ্ঠিত হয়। সেখানে বাংলা ও বাংলার মাধ্যমে সংস্কৃত ও ইংরেজি ভাষার অধ্যয়ন এবং ধর্মগ্রন্থাদি পঠনপাঠনের ব্যবস্থা করা হয়। ১৮৪৩ সালে পাঠশালাটি হুগলির ববাঁশবেড়িয়ায় স্থানান্তরিত হয়। এ বছরেরই ১৬ আগস্ট সভার দ্বিতীয় পর্যায়ের কাজ শুরু হয়। এদিন অক্ষয়কুমার দত্তের সম্পাদনায় প্রকাশিত হয় তত্ত্ববোধিনী সভার মুখপত্র তত্ত্ববোধিনী পত্রিকা । এ সময় হতে ব্রাহ্মধর্ম বিষয়ক পুস্তকাদিও প্রকাশিত হতে থাকে। সভার তৃতীয় পর্যায়ের কাজ শুরু হয় ১৮৪৫ সাল থেকে। এ সময় চতুর্বেদ অধ্যয়নের জন্য আনন্দচন্দ্র বিদ্যাবাগীশসহ চারজন ছাত্রকে বারাণসীতে পাঠানো হয়।
তত্ত্ববোধিনী সভা ব্রাহ্মধর্মের প্রচার ছাড়াও বাঙালিদের আধুনিক শিক্ষা, সংস্কৃতি ও সাহিত্য বিষয়ে জ্ঞানদানের উদ্যোগ গ্রহণ করে। তাদের ধর্ম আন্দোলনেও যুক্তিনির্ভর পরিশীলিত মানসিকতার প্রকাশ ঘটে। এসব কারণে ঈশ্বরচন্দ্র গুপ্তের মতো রক্ষণশীল এবং ঈশ্বরচন্দ্র বিদ্যাসাগরের মতো আধুনিক মনোভাবাপন্ন ব্যক্তিত্বও তত্ত্ববোধিনী সভার সঙ্গে যুক্ত হন।
এক সময় সভার প্রতিষ্ঠাতা দেবেন্দ্রনাথের ধর্মমতের পরিবর্তন ঘটে এবং তার সঙ্গে সভার পরিচালকদের অনেক বিষয়ে মতানৈক্য হয়। এর ফলে ১৮৫৯ সালের মে মাসে তত্ত্ববোধিনী সভা উঠে যায় এবং পত্রিকা পরিচালনা ও গ্রন্থাদি প্রকাশনার ভার পড়ে কলকাতা ব্রাহ্মসমাজের ওপর।
চেতন কার্কি
চেতন কার্কি (৭ নভেম্বর 1938 - ১৬ মে ২০২১) একজন নেপালি গীতিকার এবং চলচ্চিত্র পরিচালক ছিলেন। প্রকাশ সায়ামির মতে, কার্কি ছিলেন নেপালি সিনেমার প্রথম চিত্রনাট্যকার, যিনি পরিবর্তনের জন্য তার প্রথম চিত্রনাট্য লিখেছেন। তিনি শতাধিক নেপালি চলচ্চিত্রের গল্প লিখেছেন। তিনি বিশ্বাস, পহিলো প্রেম ও ভুমরি পরিচালনা করেছেন। তিনি মায়া প্রীতি, কাঞ্চি ও কন্যাদান চলচ্চিত্রের জন্য গান লিখেছেন। "তিজাকো রাহারা আয়ো বারিলাই" তার সবচেয়ে জনপ্রিয় গান হিসেবে বিবেচিত হয়।
একজন লেখক হিসাবে, কার্কি একটি কবিতা, একটি গানের সংকলন, একটি গল্প এবং একটি উপন্যাস প্রকাশ করেছিলেন। এছাড়াও তিনি হিন্দি ও উর্দু ভাষায় কবিতা সংকলন প্রকাশ করেন।
কার্কি ১৬ মে ২০২১ তারিখে ৮৩ বছর বয়সে কোভিড-19 -এ মারা যান।
নাজনীন রহমান
নাজনীন রহমান (সিবিই FMedSci ) একজন ব্রিটিশ জেনেটিসিস্ট। বিশেষভাবে তিনি ক্যান্সার নিয়ে গবেষণা করেন। তিনি ইনস্টিটিউট অব ক্যান্সার রিসার্চ এর জেনেটিক্স এবং এপিডেমিওলজি বিভাগের প্রধান।
শিক্ষা
১৯৯১ সালে নাজনীন রহমান অক্সফোর্ড বিশ্ববিদ্যালয় থেকে মেডিসিন বিভাগে পাশ করেন। এরপর ১৯৯৯ সালে আণবিক জেনেটিক্স এর ওপর পিএইচডি করেন। পিএইচডির বিষয় ছিলো Wilms' tumor susceptibility gene FWT1। ক্লিনিক্যাল জেনেটিক্স এর বিশেষজ্ঞ প্রশিক্ষণ এ ২০১১ সালে তিনি তার সার্টিফিকেট কোর্স শেষ করে।
কর্মজীবন ও গবেষণা
স্যার রিচার্ড ডল ভিত্তিক ইনস্টিটিউট অব ক্যান্সার রিসার্চের জেনেটিক্স এবং এপিডেমিয়লোজীর প্রধান হিসেবে তিনি কাজ করেন। ক্যান্সার হওয়ার জেনেটিক প্রক্রিয়া নিয়ে তিনি গবেষণা করেন। বিশেষভাবে পেডিয়াট্রিক ক্যান্সার বা স্তন ক্যান্সার নিয়ে তিনি কাজ করেন। তার গবেষণার মাধ্যমে এনএইচএস রোগীদের জন্য উন্নত স্ক্রীনিং চিকিত্সার ব্যবস্থা করা হয়। এছাড়া বিরল ক্যান্সার জেনেটিক্স নিয়েও আন্তর্জাতিকভাবে কাজ করেন। ফসল জিনোমের কাজ নিয়ে তিনি ব্লগও তৈরী করেছেন।
পুরস্কার ও সম্মাননা
২০১৬ সালে নাজনীন রহমানের জন্মদিনে তাকে সম্মানিত করার জন্য কমান্ডার অব দ্য অর্ডার অব দ্য ব্রিটিশ এম্পায়ার (সিবিই) হিসেবে নিয়োগ দেওয়া হয়।
ব্যক্তিগত জীবন
নাজনীন রহমান একজন গায়িকা এবং গীতিকার,২০১৪ সালের মধ্যে তার একটি এলবাম প্রকাশ করার পরিকল্পনা ছিলো।
উত্তর আগ্রাবাদ ওয়ার্ড
উত্তর আগ্রাবাদ বাংলাদেশের চট্টগ্রাম সিটি কর্পোরেশনের আওতাধীন একটি ওয়ার্ড।
আয়তন
উত্তর আগ্রাবাদ ওয়ার্ডের আয়তন ৪.৬৩ বর্গ কিলোমিটার।
অবস্থান ও সীমানা
চট্টগ্রাম সিটি কর্পোরেশনের পশ্চিমাংশে উত্তর আগ্রাবাদ ওয়ার্ডের অবস্থান। এর দক্ষিণে ২৭নং দক্ষিণ আগ্রাবাদ ওয়ার্ড, পূর্বে ২৮নং পাঠানটুলী ওয়ার্ড ও ২৩নং উত্তর পাঠানটুলী ওয়ার্ড, উত্তরে ১২নং সরাইপাড়া ওয়ার্ড ও ২৫নং রামপুর ওয়ার্ড এবং পশ্চিমে ২৫নং রামপুর ওয়ার্ড ও ২৬নং উত্তর হালিশহর ওয়ার্ড অবস্থিত।
প্রশাসনিক কাঠামো
উত্তর আগ্রাবাদ চট্টগ্রাম সিটি কর্পোরেশনের আওতাধীন ২৪নং ওয়ার্ড। এ ওয়ার্ডের পূর্বাংশের প্রশাসনিক কার্যক্রম চট্টগ্রাম সিটি কর্পোরেশনের ডবলমুরিং থানার এবং পশ্চিমাংশ হালিশহর থানার আওতাধীন। এটি ২৮৭নং চট্টগ্রাম-১০ জাতীয় নির্বাচনী এলাকার অংশ। এ ওয়ার্ডের উল্লেখযোগ্য এলাকাসমূহ হল:
শিক্ষা ব্যবস্থা
২০১১ সালের আদমশুমারি অনুযায়ী উত্তর আগ্রাবাদ ওয়ার্ডের সাক্ষরতার হার ৭৩.৫৪%। এ ওয়ার্ডে ৬টি মাধ্যমিক বিদ্যালয় ও ৬টি প্রাথমিক বিদ্যালয় রয়েছে।
ব্যাংক
বাংলাদেশের অর্থনীতির অন্যতম জীবনীশক্তি হলো ব্যাংক এবং এই ব্যাংকগুলো দেশের মুদ্রাবাজারকে রাখে গতিশীল ও বৈদেশিক বাণিজ্যকে করে পরিশীলিত। চট্টগ্রাম সিটি কর্পোরেশনের ২৪নং উত্তর আগ্রাবাদ ওয়ার্ডে অবস্থিত ব্যাংকসমূহের তালিকা নিচে উল্লেখ করা হলো:
লাতুর লোকসভা কেন্দ্র
লাতুর লোকসভা কেন্দ্রটি মহারাষ্ট্র রাজ্যের ৪৮ টি লোকসভা কেন্দ্রের একটি এবং ১৯৫২ সালের লোকসভা কেন্দ্রটি প্রতিষ্ঠিত হয়। এই লোকসভা কেন্দ্রেটি মোট ৬ টি বিধানসভা কেন্দ্র নিয়ে গঠিত। এই নির্বাচনী কেন্দ্রটি লাতুর জেলা এবং নান্দেদ জেলায় প্রসারিত। লোকসভা কেন্দ্রের অন্তর্গত এলাকার সরকারি ভাষা হল মারাঠি।
মহারাষ্ট্র সবচেয়ে গুরুত্বপূর্ণ আসনগুলির মধ্যে অন্যতম হল লাতুর লোকসভা আসন। এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। বিশেষ করণে ৫ বছরের পূর্বেই নির্বাচন হয়, যা উপনির্বাচন নামে পরিচিত।
বিধানসভা কেন্দ্র গুলি
লোকসভা কেন্দ্রটি ৬ টি বিধানসভা কেন্দ্র নিয়ে গঠিত। এগুলি হল-
এই বিধানসভা কেন্দ্রটি মহারাষ্ট্রের ২৮৮ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য মহারাষ্ট্র বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই নির্বাচনী এলাকাটি লাতুর জেলায় অবস্থিত।
এই বিধানসভা কেন্দ্রটি মহারাষ্ট্রের ২৮৮ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য মহারাষ্ট্র বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই নির্বাচনী এলাকাটি নান্দেদ জেলায় অবস্থিত।
লাতুর লোকসভা কেন্দ্র বিজয়ী বর্তমান ও প্রাক্তন সংসদ
লাতুর লোকসভা কেন্দ্র বিজয়ী বর্তমান সংসদ ভারতীয় জনতা পার্টি দলের সদস্য সুধাকর তুকারাম শারঙ্গারে এবং প্রাক্তন সংসদ ছিলেন ভারতীয় জনতা পার্টি দলের সদস্য সুনীল গায়কওয়াড।
আরও পড়ুন
শিরডি লোকসভা কেন্দ্র শিরুর লোকসভা কেন্দ্র
যাদব খারেল
যাদব খারেল (নেপালি: यादव खरेल; জন্ম: ২৩ ফেব্রুয়ারি ১৯৪৩) একজন নেপালি চলচ্চিত্র পরিচালক, প্রযোজক এবং লেখক। নেপালি চলচ্চিত্র শিল্পী সমিতির অন্যতম প্রশংসিত পরিচালক হিসেবে, খারেল চলচ্চিত্র উন্নয়ন বোর্ড, নেপালের প্রতিষ্ঠাতা চেয়ারপারসন ছিলেন (২০০০ - ২০০২)।
খারেল, একজন প্রবীণ পরিচালক এবং শিক্ষাবিদ, প্রথম চলচ্চিত্র নির্মাতাদের মধ্যে একজন যিনি চলচ্চিত্র পরিচালনা এবং নির্মাণে ডিপ্লোমা অর্জন করেন। তিনি রেডিও নেপালে একটি অনুষ্ঠান উপস্থাপক হিসাবে মিডিয়াতে তার কর্মজীবন শুরু করেন এবং পরে চলচ্চিত্র পরিচালনায় জড়িত হন।
আশিন ওয়েরাথু
ওয়েরাথু (ဝီရသူ; জন্ম: ১০ জুলাই, ১৯৬৮, কিউকে ম্যান্ডেলাই বিভাগ, বার্মা) একজন জাতীয়তাবাদী বার্মা বৌদ্ধ সন্ন্যাসী এবং বার্মার বিরোধী-মুসলিম আন্দোলনের আধ্যাত্মিক নেতা। তিনি তার ভাষণে মুসলমানদের নিপীড়নমূলক চক্রান্তের অভিযোগে অভিযুক্ত হন, যদিও তিনি একটি শান্তিপূর্ণ প্রচারক বলে দাবি করেন এবং সহিংসতা সমর্থন করেন না।
পেক্ষাপট
ওয়াইরাথু ১৯৬৮ সালে ম্যান্ডেলের কাছাকাছি জন্মগ্রহণ করেন। তিনি ১৪ বছর বয়সে একজন সন্ন্যাসী হয়ে বিদ্যালয়ে চলে যান। ২০০১ সালে, তিনি ৯৬৯ আন্দোলনে জড়িত হন। দুই বছর পরে, ২০০৩ সালে, তার ধর্মোপদেশের জন্য তাকে ২৫ বছর কারাগারে পাঠানো হয়েছিল, কিন্তু ২০১২ সালে অন্যান্য রাজনৈতিক বন্দীদের সাথে মুক্তি পায়। ২০১১ সালের সরকারি সংস্কারের ফলে, তিনি ইউটিউব এবং সোশ্যাল মিডিয়ার অন্যান্য ফর্মগুলিতে বিশেষভাবে সক্রিয় ছিলেন।
রাজনৈতিক সংযোগ
২০ জুন ২০১৩ তারিখে টাইম ম্যাগাজিনের প্রচ্ছদের স্ট্যাটাসে "বৌদ্ধ সন্ত্রাসের মুখ" শিরোনামে ওয়েরাথুকে উল্লেখ করা হয়েছে। "আপনি দয়া এবং ভালোবাসার সাথে পরিপূর্ণ হতে পারেন, কিন্তু আপনি পাগল কুকুরের পাশে ঘুমাতে পারবেন না," ওয়েরাথু বলেন, মুসলমানদের উল্লেখ করে "আমরা দুর্বল," তিনি বলেন, "আমাদের জমি মুসলিম হয়ে যাবে।" ইন্দোনেশিয়ার মুসলমানদের মধ্যে সহিংসতা ও আধিপত্য এবং ইন্দোনেশিয়াতে ইসলামের বিস্তারের উদাহরণ উল্লেখ করে, ওয়াইরাথু বার্মার অনুরূপ ভাগ্যের বিষয়ে উদ্বিগ্ন। ওয়াইরাথু দাবি করেন যে, তার নিবন্ধের সময় এই নিবন্ধে ভুলভাবে রিপোর্ট করার পর তার মুসলিম বিরোধীরা তাকে "বার্মিজ বিন লাদেন" বলে।  তিনি বলেন যে তিনি "সহিংসতা ঘৃণা করেন" এবং "সন্ত্রাসবাদ বিরোধী"। উইরাথুও "জনসাধারণের রক্ষা" নামে ইংরেজি প্রতিরক্ষা লীগের উদাহরণ অনুসরণ করার জন্য প্রশংসা প্রকাশ করেছেন।
তত্ত্ববোধিনী পত্রিকা
তত্ত্ববোধিনী পত্রিকা ছিল ব্রাহ্মসমাজের তত্ত্ববোধিনী সভার মুখপত্র৷ ব্রাহ্মধর্মের প্রচার এবং তত্ত্ববোধিনী সভার সভ্যদের মধ্যে নিয়মিত যোগাযোগ রক্ষার উদ্দেশ্যে ১৮৪৩ সালের ১৬ আগস্ট (১ ভাদ্র, ১৭৬৫ শক) অক্ষয়কুমার দত্তের সম্পাদনায় তত্ত্ববোধিনী পত্রিকা প্রথম প্রকাশিত হয়৷ এর সার্বিক তত্ত্বাবধানে ছিলেন দেবেন্দ্রনাথ ঠাকুর ৷ উনিশ শতকের শ্রেষ্ঠ গদ্যলেখক ঈশ্বরচন্দ্র বিদ্যাসাগর, রাজনারায়ণ বসু, দ্বিজেন্দ্রনাথ ঠাকুর প্রমুখ এ পত্রিকায় নিয়মিত লিখতেন এবং তাঁদের লেখার মাধ্যমে তখন বাংলা ভাষা ও সাহিত্যে এক নবযুগের সূচনা হয়৷ এর লেখক ও পৃষ্ঠপোষক সকলেই ছিলেন সংস্কারপন্থী৷ বেদান্ত-প্রতিপাদ্য ব্রহ্মবিদ্যার প্রচার পত্রিকার মুখ্য উদ্দেশ্য হলেও জ্ঞানবিজ্ঞান, ইতিহাস, সাহিত্য, ধর্ম, রাজনীতি, অর্থনীতি, সমাজতত্ত্ব এবং দর্শনবিষয়ক মূল্যবান রচনাও এতে প্রকাশিত হতো৷ আন্তর্জাতিক বাণিজ্যে বাঙালিদের অংশগ্রহণ এবং রাজনৈতিক স্বাধীনতালাভের উপযুক্ত করে নিজেদের গঠন করার আহ্বান জানিয়ে এ পত্রিকায় লেখা প্রকাশিত হতো৷ এভাবে তখনকার বাংলার সংস্কৃতি ও সভ্যতার উন্নতিতে এ পত্রিকা বিশেষ অবদান রাখে৷
ব্রাহ্মধর্ম আন্দোলনের বার্তাবহ হিসেবে তত্ত্ববোধিনী পত্রিকা তখন গুরুত্বপূর্ণ ভূমিকা পালন করে৷ পূর্ববঙ্গে ব্রাহ্মধর্মের প্রচার মূলত তত্ত্ববোধিনী পত্রিকার মাধ্যমেই হয়েছে৷ ঢাকা য় ব্রাহ্মসমাজ গঠনের প্রধান উদ্যোক্তা ব্রজসুন্দর মিত্র এই পত্রিকা পড়েই ব্রাহ্মসমাজের প্রতি আকৃষ্ট হন এবং ঢাকাতে ব্রাহ্মসমাজ গঠনের উদ্যোগ গ্রহণ করেন৷ এভাবে তখনকার দিনে অনুন্নত যোগাযোগ ব্যবস্থা এবং কর্মীর স্বল্পতার কারণে ব্রাহ্মসমাজের কাজে তত্ত্ববোধিনী পত্রিকা বিশেষ সহযোগীর ভূমিকা পালন করে৷
দেবেন্দ্রনাথের ইচ্ছে ছিল পত্রিকাকে বিশুদ্ধ ধর্মচর্চার মধ্যে সীমাবদ্ধ রাখা, কিন্তু অক্ষয়কুমার চাইতেন বিজ্ঞান ও জড়বাদী চিন্তার সঙ্গে যুক্ত হতে এবং শেষ পর্যন্ত তা-ই হয়েছে৷ অক্ষয়কুমারের সম্পাদনায় তত্ত্ববোধিনীতে তাঁর নিজের এবং অন্যান্যদের যেসব যুক্তি ও বিজ্ঞাননির্ভর লেখা প্রকাশিত হতো, তার ফলে বাংলা সংবাদপত্রের মর্যাদা বৃদ্ধি পেয়েছিল৷ পাশ্চাত্য শিক্ষায় শিক্ষিত যেসকল বুদ্ধিজীবী তখন নিম্নমানের বলে বাংলা পত্রিকা পড়তেন না, বিষয়বস্তুর গাম্ভীর্য এবং প্রকাশনার মানের কারণে তত্ত্ববোধিনী তখন তাঁদেরও দৃষ্টি আকর্ষণ করে৷ তত্ত্ববোধিনীতে প্রকাশিত প্রবন্ধগুলো তখন নির্বাচিত হতো পেপার কমিটির মনোনয়নের মাধ্যমে৷ এই কমিটির সদস্যরা ছিলেন ঈশ্বরচন্দ্র বিদ্যাসাগর, রাজেন্দ্রলাল মিত্র, দেবেন্দ্রনাথ ঠাকুর, রাজনারায়ণ বসু, আনন্দকৃষ্ণ বসু, শ্রীধর ন্যায়রত্ন, আনন্দচন্দ্র বেদান্তবাগীশ, প্রসন্নকুমার সর্বাধিকারী, রাধাপ্রসাদ রায়, শ্যামাচরণ মুখোপাধ্যায়, অক্ষয়কুমার দত্ত প্রমুখ৷ কমিটির অন্যতম সদস্য রামমোহনের পুত্র রাধাপ্রসাদ রায় এই পত্রিকাকে একটি মুদ্রণযন্ত্র দান করেছিলেন৷ ১৮৫৯ সালে তত্ত্ববোধিনী সভা উঠে গেলে উক্ত পেপার কমিটিও রহিত হয়ে যায় এবং পত্রিকা পরিচালনার ভার পড়ে কলকাতার ব্রাহ্মসমাজের ওপর৷
তত্ত্ববোধিনী পত্রিকা ১৯৩২ সাল পর্যন্ত প্রকাশিত হয়েছে৷ অক্ষয়কুমারের পরে বিভিন্ন সময়ে এর সম্পাদনার দায়িত্ব পালন করেন নবীনচন্দ্র বন্দ্যোপাধ্যায়, সত্যেন্দ্রনাথ ঠাকুর, অযোধ্যানাথ পাকড়াশী, হেমচন্দ্র বিদ্যারত্ন, দ্বিজেন্দ্রনাথ ঠাকুর, রবীন্দ্রনাথ ঠাকুর ও ক্ষিতীন্দ্রনাথ ঠাকুর ৷